Greinspoal LXV steet an ut begun van ut Ekingerdiekie | Deevers Archief – Dievers Archief
← Ut bolder’n was, is en blef Deevers aarfgood
Iens komp de tied, de tied die rose en ekkelboom velt → Vrystaatse opkikker-oortreder terug | Netwerk24
Deur Marnus Kok 22 Januarie 2020 13:02
Teboho Rampai, ’n oudleerling aan die Hoër Tegniese Skool Louis Botha in Bloemfontein, is in 2017 vir twee jaar uit die spel geskors, nadat hy positief getoets het by die toernooi in Johannesburg.
Teboho Rampai (met die bal) in aksie vir die Vrystaat teen die Boland by die Cravenweek-toernooi vir o.18-spanne in 2017 in Johannesburg. Foto: Gallo Images
Hy het die Vrystaat in 2016 en 2017 by die Cravenweek vir o.18-spanne verteenwoordig.
Rampai, ’n flank, se skorsing het laat in 2019 verstryk en hy is verlede week by ’n oefening van die Ixias opgemerk.
Die span se afrigter, Pieter Bergh, sê Rampai het sy straf uitgedien en hy vertoon sover goed in die oefeninge.
Rampai is nie die enigste speler by die Ixias wat vantevore ’n skorsing vir ’n oortreding moes uitdien nie.
Roeché Roelofse, ’n agtsteman en oudleerling van Sentraal in die Rosestad, wat alom as Wortel bekend staan, is ook deel van die Ixias se oefengroep.
Hy is in 2016 geskors ná ’n vuisgeveg in ’n skolewedstryd tussen die Tralies en Jim Fouché.
* Die oud-Blitsbok Heino Bezuidenhout, ’n senter, is Maandag as Ixias se kaptein vir die seisoen aangewys. Hy het vantevore ook vir Tuks in die Varsitybeker-reeks gespeel.
* Vanjaar se Varsitybeker-reeks begin op 3 Februarie.
Meer oor: Cravenweek | Varsitybeker
Minder Varsitybeker op TV